31997L0071
L 347/42
JURNALUL OFÍCIAL AL UNIUNII EUROPENE
DIRECTIVA 97/71/CE A COMISIEI
din 15 decembrie 1997
de modificare a anexelor la Directivele 86/362/CEE, 86/363/CEE și 90/642/CEE ale Consiliului referitoare la stabilirea conținuturilor maxime de reziduuri de pesticide pe și din cereale, produse alimentare de origine animală și anumite produse de origine vegetală, inclusiv fructe și legume
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1), astfel cum a fost modificată ultima dată prin Directiva 97/41/CE (2), în special articolul 10,
având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală (3), astfel cum a fost modificată ultima dată prin Directiva 97/41/CE, în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (4), astfel cum a fost modificată ultima dată prin Directiva 97/41/CE, în special articolul 10,
întrucât Directivele 93/57/CEE (5), 94/29/CE (6), 95/39/CE (7) și 96/33/CE (8) ale Consiliului modifică anexele II la Directivele 86/362/CEE și 86/363/CEE pentru a stabili conținuturile maxime de reziduuri pentru liste de pesticide; întrucât unele poziții au rămas, cu toate acestea, deschise atunci când datele disponibile erau insuficiente pentru a stabili conținuturile maxime și întrucât părțile interesate au avut posibilitatea să ofere datele lipsă într-un termen stabilit; întrucât, în cazul în care nu se adoptă conținuturile maxime până la datele menționate în notele de subsol din listele adăugate la anexele II la Directivele 86/362/CEE și 86/363/CEE prin Directivele 93/57/CEE, 94/29/CE, 95/39/CE și 96/33/CE, se va aplica pragul de detectare necesar;
întrucât Directivele 93/58/CEE (9), 94/30/CE (10), 95/38/CE (11) și 96/32/CE (12) ale Consiliului modifică anexa II la Directiva 90/642/CEE pentru a stabili conținuturile maxime de reziduuri pentru liste de pesticide; întrucât anumite poziții au rămas, cu toate acestea, deschise atunci când datele disponibile erau insuficiente pentru a stabili conținuturile maxime și întrucât părțile interesate au avut posibilitatea să ofere datele lipsă în termenul stabilit; întrucât, în condițiile în care conținuturile maxime nu sunt adoptate la datele menționate în notele de subsol la listele adăugate în anexa II la Directiva 90/642/CEE prin Directivele 93/58/CEE, 94/30/CE, 95/38/CE și 96/32/CE, se va aplica pragul de detectare necesar;
întrucât statele membre pot stabili un conținut maxim național pentru reziduuri atunci când acesta nu este stabilit prin Directivele 86/362/CEE, 86/363/CEE și 90/642/CEE; întrucât statele membre vor stabili conținuturile naționale într-un mod care să reflecte autorizațiile naționale pentru produsele fitosanitare care conțin substanța activă în cauză și pe baza unor date suficiente pentru a garanta neexpunerea consumatorilor la un conținut inacceptabil de reziduuri de pesticide;
întrucât conținuturile maxime naționale stabilite de către statele membre pentru reziduuri, care au drept efect interzicerea sau limitarea punerii în circulație a unor produse provenind din alte state membre, este supus unei proceduri de conciliere prevăzută la articolul 5a din Directivele 86/362/CEE și 86/363/CEE și 5b din Directiva 90/642/CEE, care prevăd aplicarea unor dispoziții excepționale, inclusiv, după caz, stabilirea unui conținut maxim temporar;
întrucât, pentru cereale și produsele de origine vegetală, conținutul maxim în reziduuri reflectă utilizarea unor cantități minime de pesticide pentru a asigura o protecție corespunzătoare a plantelor vegetale, aplicate în așa fel încât cantitatea de reziduuri să fie cât mai mică posibil și acceptabilă din punct de vedere toxic, mai ales în termeni de estimare a unei doze zilnice acceptabile; întrucât, pentru produsele alimentare de origine animală, conținutul maxim în reziduuri reflectă consumul de cereale și de produse de origine vegetală tratate cu pesticide, care antrenează prezența unor reziduuri în animale și produse animaliere, ținând seama de consecințele directe ale utilizării, dacă este cazul, a unor medicamente veterinare;
întrucât, în ceea ce privește pesticidele incluse în listele Directivelor 93/57/CEE și 93/58/CEE, părțile interesate s-au angajat să ofere datele care lipsesc; întrucât Comisia și autoritățile statelor membre examinează în prezent datele transmise pentru a pregăti proiectul necesar de modificare a directivelor Comisiei; întrucât, pentru a permite încheierea lucrărilor și consultărilor necesare, trebuie amânată până la 31 octombrie 1998 data închiderii pozițiilor rămase deschise în Directivele 93/57/CEE și 93/58/CEE;
întrucât toate substanțele active ale produselor fitosanitare existente deja pe piață la doi ani după data notificării Directivei 91/414/CEE a Consiliului din 15 iulie 1991 privind introducerea pe piață a produselor fitosanitare (13) ar trebui să facă obiectul unei revizuiri în cadrul reexaminării substanțelor active existente, stabilite în programul de lucru descris la articolul 8 alineatul (2) din directiva menționată; întrucât prima etapă a examinării acestor substanțe active și a produselor fitosanitare care le conțin nu s-a terminat încă; întrucât aceste examinări și deciziile care urmează să fie luate ar trebui să aibă efecte importante asupra utilizărilor autorizate și, prin urmare, asupra conținutului maxim în reziduuri care va trebui să fie fixat pentru aceste pesticide; întrucât, prin urmare, termenele stabilite prin Directivele 94/29/CE, 94/30/CE, 96/32/CE și 96/33/CE pentru pragurile de detectare corespunzătoare, aplicabile atunci când pozițiile au rămas deschise, ar trebui să fie prelungite până la 1 iulie 2000, așa cum este prevăzut în Directivele 95/38/CE și 95/39/CE, pentru a se lua în considerare efectele reexaminării autorizațiilor pentru pesticidele respective atunci când aceasta va fi efectuată; întrucât, atunci când rezultatele reexaminării vor fi disponibile, Comisia va trebui să modifice conținutul maxim stabilit pentru aceste pesticide și să fixeze sau să modifice de asemenea conținutul maxim pentru anumite pesticide până la 1 iulie 2000, când va dispune de toate informațiile și studiile necesare pe care le va examina; întrucât se va stabili până la cel târziu 31 martie 1998 un program de lucru care va fi comunicat părților interesate, care stabilește termenele în care aceste informații și studii vor trebui transmise de către părțile interesate Comisiei și statelor membre;
întrucât măsurile prevăzute prin prezenta directivă sunt conforme cu avizul Comitetului permanent fitosanitar,
ADOPTĂ PREZENTA DIRECTIVĂ:
Articolul 1
Anexa II la Directiva 86/362/CEE se modifică după cum urmează:
1.
în notele de subsol (a), (b) și (c) la lista cuprinzând reziduurile de pesticide introdusă prin Directiva 93/57/CEE, data de „1 ianuarie 1998” se înlocuiește cu cea de „31 octombrie 1998”;
2.
în notele de subsol (a), (b) și (c) la lista cuprinzând reziduurile de pesticide introdusă prin Directiva 94/29/CE, data de „30 iunie 1999” se înlocuiește cu cea de „1 iulie 2000”;
3.
în notele de subsol (a) și (b) la lista cuprinzând reziduurile de pesticide introdusă prin Directiva 96/33/CE, data de „30 aprilie 2000” se înlocuiește cu cea de „1 iulie 2000”.
Articolul 2
Anexa II la Directiva 86/363/CEE se modifică după cum urmează:
1.
în nota de subsol (a) la lista cuprinzând reziduurile de pesticide introdusă prin Directiva 93/57/CEE, data de „1 ianuarie 1998” se înlocuiește cu cea de „31 octombrie 1998”;
2.
în nota de subsol (a) la lista cuprinzând reziduurile de pesticide introdusă prin Directiva 94/29/CE, data de „30 iunie 1999” se înlocuiește cu cea de „1 iulie 2000”;
3.
în notele de subsol (a) și (b) la lista cuprinzând reziduurile de pesticide introdusă prin Directiva 96/33/CE, data de „30 aprilie 2000” se înlocuiește cu cea de „1 iulie 2000”.
Articolul 3
Anexa II din Directiva 90/642/CEE se modifică după cum urmează:
1.
în notele de subsol (a), (b), (c) și (d) la lista cuprinzând reziduurile de pesticide introdusă prin Directiva 93/58/CEE, data de „1 ianuarie 1998” se înlocuiește cu cea de „31 octombrie 1998”;
2.
în notele de subsol (a), (b) și (c) la lista cuprinzând reziduurile de pesticide introdusă prin Directiva 94/30/CE, data de „30 iunie 1999” se înlocuiește cu cea de „1 iulie 2000”;
3.
în notele de subsol (a), (b), (c) și (d) la lista cuprinzând reziduurile de pesticide introdusă prin Directiva 96/32/CE, data de „30 aprilie 2000” se înlocuiește cu cea de „1 iulie 2000”.
Articolul 4
Statele membre pun în aplicare, până la 31 decembrie, actele cu putere de lege și actele administrative necesare pentru a se conforma prezentei directive.
Articolul 5
Prezenta directivă se adresează statelor membre.
Adoptată la Bruxelles, 15 decembrie 1997.